2007թ. հոկտեմբերի 19-ին Երևանում ստորագրվեց Երևանը և Մարսելը քույր քաղաքներ հռչակելու համաձայնագիրը: Մարսելի քաղաքապետարանից ստացվել է առաջարկություն՝ Երևանն ընդգրկելու Եվրոպական հանձնաժողովի ծրագրերի շրջանակներում իրականացվող «Քաղաքային զարգացման և երկխոսության համագործակցություն-CIUDAD» ծրագրում, որի հիմնական նպատակն է խթանել երկկողմ համագործակցությունը և երկխոսությունը Եվրամիության երկրների և հարևանությամբ գտնվող տարածաշրջանային գործընկեր երկրների միջև: Համագործակցության 3 թեմաներն են` բնապահպանության կայուն զարգացում և էներգիայի արդյունավետ կիրառում, կայուն տնտեսական զարգացում և սոցիալական անհավասարության կրճատում, կառավարման ճիշտ գործելակերպ և կայուն քաղաքային զարգացման պլանավորում: